Author: jakubikova
Company: UVSR

Predkladacia správa

	Materiál predkladá vedúci Úradu vlády Slovenskej republiky v zmysle úlohy B. 8. uznesenia vlády Slovenskej republiky č. 547 z 27. júna 2007 k návrhu Národnej stratégie ochrany finančných záujmov Európskeho spoločenstva v Slovenskej republike (ďalej len „národná stratégia“) a v zmysle úlohy 9. 3 Akčného plánu k Národnej stratégii ochrany finančných záujmov Európskeho spoločenstva v Slovenskej republike schváleného uznesením vlády Slovenskej republiky č. 889 zo 17. októbra 2007 k návrhu Akčného plánu k Národnej stratégii ochrany finančných záujmov Európskeho spoločenstva  v Slovenskej republike. 

Cieľom Správy o implementácii Národnej stratégie ochrany finančných záujmov Európskeho spoločenstva v Slovenskej republike (ďalej len „správa“) je informovať vládu Slovenskej republiky o spôsobe implementácie národnej stratégie. Predstavuje prehľad 
o činnosti a opatreniach prijatých sieťovými partnermi, Riadiacim výborom pre ochranu finančných záujmov Európskeho spoločenstva Slovenskej republike, ale aj vládou Slovenskej republiky v období od 27. júna 2007 do 31. decembra 2008. Správa má informatívny charakter.

	Prijatie predloženého materiálu nemá finančný, ekonomický a environmentálny vplyv, vplyv na zamestnanosť a podnikateľské prostredie, taktiež  nemá dopad na výdavky štátneho rozpočtu.